Blake Bortles

**Robby Blake Bortles** (født 28. april 1992 i Altamonte Springs i Florida) er en quarterback i amerikansk fotball som spilte åtte sesonger i National Football League (NFL), i hovedsak for Jacksonville Jaguars. Han spilte college football ved University of Central Florida (UCF) og ble draftet av Jacksonville Jaguars i første runde (#3) i NFLs draft i 2014.

Som startende quarterback for Jaguars fra 2014 til 2018 satte Bortles lagrekorder for flest pasningsyards og touchdowns i en sesong i 2015. Hans mest vellykkede sesong kom i 2017 da han ledet Jaguars til lagets første divisjonstittel og AFC Championship Game siden 1999. Bortles hadde derimot også problemer med turnovers og ledet ligaen i interceptions i 2015 og hadde totalt 75 etter fem år med Jacksonville. Etter at han ble frigitt i 2019 var Bortles reservequarterback for Los Angeles Rams, Denver Broncos, Green Bay Packers og New Orleans Saints.

## Tidlig liv
Bortles gikk på Oviedo High School i Oviedo, Florida, hvor han spilte amerikansk fotball og baseball. I sitt senior-år fullførte han 151 av 233 pasninger for 2 211 yards med 27 touchdowns og syv interceptions. Han avsluttet sin high school-karriere med en Seminole County-rekord på 5 576 pasningsyards og 53 touchdowns.

Han ble rangert som en 3-stjerners rekrutt av *Rivals.com* og #44 blant quarterbacks i hans år. Bortles valgte UCF over tilbud fra Colorado State, Purdue, Tulane og Western Kentucky.

## College-karriere
Bortles aksepterte tilbudet fra UCF, som var det første til å tilby ham stipend og som også lå i nærheten av hans hjemby. Som en "redshirt" freshamn i 2011 spilte han i ti kamper, hvor han fullførte 75 av 110 pasninger for 958 yards med seks touchdowns og tre interceptions. Som sophomore i 2012 stilte han til start i alle 14 kampene. Han fullførte 251 av 399 pasninger for 3 059 yards og 25 touchdowns samt syv interceptions. Han hadde også 285 yards på løp, og åtte touchdowns.
Han var MVP for Beef O'Brady's Bowl i 2012 etter å ha fullført 22 av 32 pasninger for 271 yards med tre touchdowns og 79 yards på løp mot Ball State Cardinals.

I 2013 ledet Bortles Knights til den første mesterskapstittelen i American Athletic Conference, og sikret laget en tur til Tostitos Fiesta Bowl. Med 301 pasningsyards, 93 yards på løp og fire touchdowns ledet Bortles UCF til en seier over Baylor, 52–42. Bortles ble utpekt til kampens Offensive MVP. Det var den første gangen noensinne at UCF hadde vunnet en av de store Bowl-kampene. I sin siste college-sesong fullførte han 259 av 382 pasninger for 3 581 yards, 25 touchdowns og ni interceptions. Han hadde også 87 løp for 272 yards totalt, med seks touchdowns.

### Statistikker
Som starter for 2012- og 2013-sesongene gikk Bortles 22–5 () for Knights. Per 2016 var hans passer rating på 153,9 det høyeste av en quarterback for UCF med minst 500 pasningsforsøk, og han var nummer fire i fullførte pasninger, pasningsyards og touchdowns bak Daunte Culpepper, Ryan Schneider og Darin Hinshaw.

## Profesjonell karriere
Den 5. januar 2014 annonserte Bortles at han kom til å droppe sin senior-sesong og delta i NFLs draft i 2014.

### Jacksonville Jaguars
Den 8. mai 2014, under NFLs draft i 2014, ble Bortles plukket i første runde, som nummer tre totalt, av Jacksonville Jaguars. Bortles var den første av 14 quarterbacks som ble draftet.

#### 2014-sesongen

Den 18. juni signerte Bortles en kontrakt med $20,6 millioner garantert som dekket fire år med laget.

Den 21. september, i uke 3, fikk Bortles sin debut i seriespill da han erstattet Chad Henne i andre halvdel av ett 44–17 nederlag mot Indianapolis Colts. Han fullførte 14 av 24 pasninger for 223 yards, to touchdowns og to interceptions. Etter kampen utpekte hovedtrener Gus Bradley Bortles til startende quarterback. Uken etter fikk Bortles sin første start under en bortekamp mot San Diego Chargers. Bortles avsluttet kampen med 29 av 37 pasninger for 253 yards, én touchdown og to interceptions i et 33–14 nederlag. Med 78,4% fullførte pasninger satte han en rekord for en nykommer i sin første kamp som starter. To uker senere mot Tennessee Titans fikk Bortles 336 yards på 32 av 46 pasninger (tre lagrekorder for en nykommer), men Jaguars tapte kampen 14–16 på grunn av et blokkert field goal. I uke 13 mot New York Giants kastet Bortles for 194 yards med én touchdown og hadde 68 yards på løp i Jaguars' største comebackseier noensinne. De vant kampen 25–24 etter å ha ligget under med 21 poeng.

Bortles etablerte seg som en dual-threat quarterback i sin første sesong, med over 20 yards på løp syv ganger i 2014, nummer to ligaen etter Seattle Seahawks' Russell Wilson. Han ledet også ligaen, og satte lagrekord, med 55 sacks og 345 tapte yards, og avsluttet sesongen 3–10 som starter.

#### 2015-sesongen

Bortles, som hadde en sterk sesongoppkjøring i sitt andre år, startet 2015-sesongen svakt med én touchdown og to interceptions i et 20–9 nederlag hjemme mot Carolina Panthers i uke 1. I uke 2 fikk Jaguars sin første seier i sesongen etter et comeback drive mot Miami Dolphins Han kastet for 273 yards og to touchdowns med ingen interceptions. I uke 5 satte Bortles en personlig rekord med fire touchdowns samt 303 pasningsyards og 21 på løp, i en kamp mot Tampa Bay Buccaneers som endte i ett tap, 38–31. I uke 13 satte Bortles en lagrekord med fem touchdownpasninger i én kamp, i et 42–39 tap mot Tennessee Titans.

Jaguars avsluttet sesongen 5–11, og Bortles ledet igjen ligaen i sacks (51) og interceptions (18). Bortles hadde også noen lyspunkt i sesongen. Han satte sesongrekorder for laget i touchdownpasninger (35), pasningsyards (4 428), fullførte pasninger (355) og pasningsforsøk (606). Hans 90-yard touchdownpasning til Allen Robinson i uke 16 var den lengste i NFL i sesongen. Han hadde en passer rating over 80 i elleve kamper, og kastet en touchdownpasning i Jaguars' femten første kamper i 2015, en lagrekord. Etter å ikke ha kastet touchdowns i sesongfinalen delte han andreplass med Eli Manning, Cam Newton og Carson Palmer, bak Tom Bradys 36. Han var også nummer syv i NFL med 4 428 pasningsyards, bak Drew Brees, Philip Rivers, Brady, Palmer, Matt Ryan, og Manning. Han var rangert osm #56 på NFL Top 100 Players of 2016.

#### 2016-sesongen

2016-sesongen endte skuffende, 3–13, for Jaguars, som i løpet av året gikk gjennom store endringer innad. Under en tapsrekke som skulle var ni kamper ble Offensive Coordinator Greg Olson erstattet av Nathaniel Hackett i uke 8, og hovedtrener Gus Bradley ble erstattet med Doug Marrone i uke 16. Uken etter tok Bortles imot sin første pasning fra wide receiver Marqise Lee på et trick play som skulle ende i en touchdown og seier over Tennessee Titans. Det var den eneste kampen hvor Bortles hadde en passer rating å over 100 i 2016 (sammenlignet med fem i 2015).

Bortles avsluttet sesongen med 3 905 pasningsyards og en prosentandel fullførte pasninger på 58,9%, 23 touchdownpasninger og 16 interceptions (4. i NFL), men kun 34 sacks og fem kamper med 300+ yards (7. i NFL). Etter sesongen fortalte Bortles at han hadde pådratt seg en skulderskade i uke 8, og at han hadde hatt problemer med håndleddet mot slutten av sesongen, som kunne forklart de dalende statistikkene.

#### 2017-sesongen

Den 1. mai 2017 ble Bortles' kontrakt utvidet til å vare ut et femte år.

Den 26. august ble han utpekt til startende quarterback for 2017-sesongen etter å ha konkurrert for stillingen med Chad Henne.

Bortles var relativt inkonsistent i sesongens 11 første kamper. Han hadde en sterk kamp i uke 3 med fire touchdownpasninger og ingen interceptions samt en passer rating på 128,2 mot Baltimore Ravens. Han hadde kun én kamp med over 300 pasningsyards, da han hadde 330 med én touchdown og ingen interceptions og en rating på 124,7 mot Indianapolis Colts i uke 7. Med unntak av disse kampene hadde Bortles i snitt 185,6 yards per kamp, ingen kamper med over 300 yards eller en rating over 100, og kun syv touchdowns med åtte interceptions på de ni kampene. Av de 20 quarterbackene som hadde startet 11 kamper var Bortles #17 i yards og touchdowns, og #18 i rating. Han hadde en rating over 100 i de neste tre kampene, med 8 touchdowns, 0 interceptions og 300+ yards i tre av de neste fire kampene.

I uke 15 mot Houston Texans avsluttet Bortles kampen med 326 pasningsyards og tre touchdowns. Jaguars vant kampen 45–7 og nådde sitt første sluttspill på ti år. I uke 16 mot San Francisco 49ers hadde Bortles 382 pasningsyards, personlig sesongrekord, to touchdownpasninger og tre interceptions i et 44–33 tap. Til tross for tapet sikret Jaguars AFC South-tittelen etter at Titans tapte mot Los Angeles Rams. Ved sesongslutt hadde Bortles 3 687 pasningsyards, 21 touchdowns, 13 interceptions og en quarterback rating på 84,7 (#21 av 35 spillere med minst 200 pasningsforsøk).

Etter å ha avsluttet seriespillet 10–6 nådde Jaguars sluttspillet som tredje seed. I Wild Card-runden slo Jaguars Buffalo Bills 10–3 i Bortles første sluttspillkamp. Han fullførte 12 av 23 pasninger for 87 yards og én touchdownpasning til Ben Koyack i tredje kvarter. Han hadde også 88 yards på løp over 10 løp, som var flest yards på løp av én spiller i kampen. Han ble en av to quarterbacks (med Michael Vick i 2004) med flere yards på løp enn pasninger i en sluttspillkamp siden sammenslåingen i 1970, og 75 pasningsyards var det laveste av en quarterback i en seier i sluttspillet siden Joe Flacco i 2009. Bortles mottok mye kritikk fra analytikere og spillere for hans svake pasningsspill mot Bills. Da han ble konfrontert med kritikken sa Bortles at han "couldn't care less" og, "There's people who think LeBron James sucks, so if that happens, I’m sure there will always be people who always think I suck." Bortles kom sterkt tilbake i divisjonsrunden da han ledet Jaguars til seier mot favorittene Pittsburgh Steelers, 45–42. Bortles fullførte 14 av 26 pasninger for 214 yards og en touchdown, som stanset et comeback av Steelers. Dette var første gang Jacksonville nådde AFC Championship-kamp siden 1999, men de tapte 24–20 mot New England Patriots etter å ha ledet 20–21 inn i fjerde kvarter. Bortles avsluttet kampen med 23 av 36 pasninger for 293 yards og en touchdown. TOtalt i sluttspillet fullførte Bortles 57,6% av sine pasninger for 594 yards, 3 touchdowns og ingen interceptions. Han hadde også 121 yards på løp.

#### 2018-sesongen

Den 24. februar 2018 signert Bortles en 3-årig kontrakt med Jaguars verdt $54 millioner som skulle vare ut 2020-sesongen.

Bortles og Jaguars startet sesongen 3–1. Med under 200 yards i uke 1 og 3, hadde Bortles 377 pasningsyards, fire touchdownpasninger og én interception i uke 2, da Jaguars slo New England Patriots 31–20. I uke 4 hadde han 388 pasningsyards i en 31–12 seier over Jets. Uken etter satte han en personlig rekord med 430 pasningsyards mot Kansas City Chiefs. Han kastet også fire interceptions og ble sacked fem ganger i kampen som endte med tap, 30–14. I uke 7 mot Houston Texans mistet Bortles en fumble på åpningsplayet i hver halvdel. Etter sin andre fumble ble han erstattet med Cody Kessler. Han avsluttet kampen med sine dårligste resultater, 61 pasningsyards på 12 forsøk. Jaguars hadde da ligaens nest beste forsvar, men hadde tapt tre kamper på rad; Bortles delte nest siste plass i ligaen med fire kamper under 200 pasningsyards, han var tredje dårligst med åtte interceptions, og syvende dårligst med fem fumbles. Hovedtrener Doug Marrone valgte allikevel å fortsette med Bortles som starter i uke 8 mot Philadelphia Eagles. Igjen hadde han en fumble på første snap, men spilte gjennom en skulderskade og avsluttet kampen med 286 yards, en touchdown og null interceptions, og ledet Jaguars på tre drives på rad som endte i scoring, men kampen endte allikevel med tap, 18–24. I uke 12 fullførte Bortles 12 av 23 pasninger for 127 yards og én touchdown, samt to interceptions, i et 21–24 tap mot Buffalo Bills. Dagen etter annonserte hovedtrener Doug Marrone at Bortles kom til å sitte på benken til fordel for Cody Kessler i kampen mot Indianapolis Colts i uke 13. Han var rangert som #30 blant kvalifiserte quarterbacks i prosentandel fullførte pasninger, quarterback rating og yards per forsøk, og var bare bedre enn Oaklands Derek Carr med åtte tap. I uke 16 mot Miami Dolphins kom Bortles på banen sent i andre kvarter, før han umiddelbart ble sacked på en tredje down, ble tatt ut av kampen, og kom tilbake sent i tredje kvarter hvor han fullførte fem av seks pasninger for 39 yards og gikk på fire løp for 26 yards. Jaguars vant kampen 17–7. Bortles var igjen starter i sesongfinalen mot Houston Texans, men klarte kun å oppnå 107 yards på 28 forsøk, og kastet en interception. Etter 13 kamper hadde Bortles gått 4–9, og var #22 av 25 spillere med minst 13 kamper i prosentandel fullførte pasninger (60,3%), yards (2 718), yards per kamp (209,1), touchdowns (13) og #23 i passer rating (79,8); med 11 interceptions var han rangert som #15. Hans 357 yards på løp rangerte han som #6 blant quarterbacks.

Bortles ble frigitt av Jaguars den 13. mars 2019, etter at laget signerte quarterbacken Nick Foles. I sine fem år med Jaguars ledet Bortles ligaen i interceptions (75 på 75 kamper, hvor 13 ble returnert for touchdowns) og nummer to blant quarterbacks i fumbles (46) bak Russell Wilson.

### Los Angeles Rams

Den 18. mars 2019 signerte Bortles en 1-årig kontrakt med Los Angeles Rams for å være reserve for Jared Goff.

Mot slutten av en allerede klar seier over Atlanta Falcons i uke 7 kom Bortles på banen for å avløse Goff. I ett nederlag mot Pittsburgh Steelers i uke 10 mislykkes Bortles å konvertere en 3rd & 2 i sitt eneste play i kampen. Hans første fullførte pasning i sesongen kom i løpet av syv plays han spilte da Rams allerede ledet med 27 poeng i fjerde kvarter mot Arizona Cardinals.

### Denver Broncos

Den. 24. september 2020 ble Bortles signert av Denver Broncos for å erstatte den skadde Drew Lock. Da Lock ble frisk nok til å stille til kamp igjen, ble Bortles kuttet, den 17. oktober 2020. En uke senere ble Bortles signert til Broncos' treningsstall. Den 28. november ble Bortles plassert på reserve/COVID-19-listen etter å ha vært i nærkontakt med Jeff Driskel, som hadde testet positivt for viruset. Bortles og de tre andre quarterbackene ble bøtelagt av laget for brudd på COVID-19-protokoller. Han ble flyttet tilbake til treningsstallen 1. desember.

### Los Angeles Rams

Bortles signerte kontrakt med Los Angeles Rams 29. desember 2020, etter at Los Angeles Rams' startende quarterback Jared Goff ble skadet.

### Green Bay Packers
Den 24. mai 2021 signerte Bortles en 1-årig avtale verdt $1 million med Green Bay Packers. Den 27. juli samme år ble Bortles frigitt av Packers. Den 4. november ble Bortles igjen signert for å være reserve for Jordan Love etter at Aaron Rodgers måtte stå over kampen i uke 9 for å ha testet positivt for COVID-19. Den 6. november 202 ble han flyttet til aktiv spillerstall før kampen mot Kansas City Chiefs. Han ble frigitt 15. november.

### New Orleans Saints
Den 24. desember 2021 ble Bortles signert av New Orleans Saints som reserve for Ian Book etter at starteren Taysom Hill og reserven Trevor Siemian begge pådro seg COVID-19. Den 6. januar 2022 ble Bortles plassert på Saints’ COVID-19-liste og var derfor inaktiv for lagets kamp mot Atlanta Falcons i uke 18. Han signerte en reserve/future-kontrakt med Saints den 12. januar 2022. Etter at Bortles ba om å bli frigitt etter lagets signering av Andy Dalton ble Bortles waived 5. april.

Den 5. oktober 2022 annonserte Bortles at han skulle gå av med pensjon i en episode av podcasten *Pardon My Take*.

## Karrierestatistikker i NFL

### Seriespill

### Sluttspill

### Lagrekorder med Jaguars
* Flest touchdownpasninger i en sesong – 35 (2015)
* Flest pasningsyards i en sesong – 4 428 (2015)
* Flest pasningsforsøk i en sesong – 625 (2016)
* Flest touchdownpasninger i en kamp – 5 (Uke 13, 2015, mot Tennessee Titans)
* Flest kamper på rad med en touchdownpasning – 15 (Uke 1, 2015–Uke 16, 2015)
* Flest pasningsforsøk i en kamp – 61 (Uke 5, 2018, mot Kansas City Chiefs)

## Personlig liv
Bortles er sønn av Rob og Suzy Bortles. Rob var en bryter og spilte amerikansk fotball i high school; Suzy spilte softball i high school. Bortles' bror, Colby, var third baseman med Ole Miss' baseballag, og ble draftet i 22. runde av MLB Draft i 2017 av Detroit Tigers. Colby er nå en baseballtrener ved Charleston Southern.

## Referanser


## Eksterne lenker
* 
* 
* Profil  på DenverBroncos.com
* Profil på TheRams.com
* Profil på Jaguars.com
* Profil på UCFKnights.com